IV международна научно-практическа конференция „Съвременни тенденции за сътрудничество между училището и семейството”

# Родителската среща – работа по казуси

## Преслава Байчева

The paper presents an alternative method for conducting teacher-parent conferences by involving parents in case studies of real situations involving their children. There are worksheets attached on which parents have worked and the main goals, pros and cons of this type of interactions between teachers and parents have been identified. Key words: teacher-parent conferences, case studies, group

Настоящият доклад ще разгледа един възможен алтернативен начин на провеждане на родителска среща , а именно интегрирането на работата по казуси. Този инструмент за развиване на умението на ученици да анализират информация, да изграждат хипотези и да се аргументират вече се използва активно в българското училище. Когато говорим за прилагането му при работа с родители той има следните цели:

- 1.”Изважда” наяве реални проблеми на конкретните деца.
- 2. Ангажира родителите в училищната общност, тъй като тяхното мнение е взето под внимание.
- 3. Създава среда за дискутиране на правилата и наказанията, които са адекватни според разбиранията на родителите.
- 4. Поставя родителите в „кожата” на ученици чрез демонстриране на техники на работа, които са част от ежедневието на техните деца.

Тъй като според мен едно от най-важните неща за успеха на един клас е елементите, които го изграждат – ученици, учители и родители – да имат обща визия за това що е успех и какви са начините за неговото постигане, в предварителната подготовка бяха включени учениците. Помолих ги да споделят какво в последните две години ги е тревожило в училище и какви конфликтни ситуации са имали/виждали. Четири от тях, които бяха с най-голяма честота на споменаване бяха избрани да бъдат представени на родителите чрез един конкретен (най-пълно описващ) цитат или където се налагаше – чрез два различни. (Приложение 1). Втори етап бе осъществяването на самата родителска среща, като родителите не знаеха причината за свикването й. На родителите бе изяснена процедурата, бяха разделени по групи на случаен принцип и получиха комплект с материали за работа, който включваше – казус, инструкция за работа с включени минути за всеки компонент, листове за записване на отговорите/решенията на групите за стратегии за справяне с проблема и стратегии за избягване на проблема (Приложение 2 и 3) Наблюденията на процеса на работа бяха следните: 1.Родителите бавно и с нежелание смениха местата си и се организираха за работа по групи. 2.Родителите не прочетоха инструкциите за работа. 3.Родителите не започнаха работа по казуса до момента, в който преподавателят не включи на дъската онлайн таймер с обратно броене и звук, които сигнализира край. 4.Дори и след началото на работата по групи, работата не бе фокусирана върху конкретната работа, а придоби характер на споделяне на мисли от общ характер (което доказва нуждата на родителите да бъдат ангажирани и да споделят опит с други родители) Конкретни резултати от работата по групи не могат да бъдат представени, най – вече поради факта, че представянето на отделните групи повдигна основни въпроси